
****

**Р е п у б л и к а б ъ л г а р и я**

**МИНИСТЕРСКИ СЪВЕТ**

**ПРОТОКОЛ**

**№ 14**

**от заседанието на**

**Националния съвет за тристранно сътрудничество**

**17 юли 2018 г.**

**ПРЕДСЕДАТЕЛСТВАЩ ЗАСЕДАНИЕТО:**

**Валери Симеонов**, заместник министър-председател по икономическата и демографската политика и председател на НСТС.

**ПРИСЪСТВАЛИ ЧЛЕНОВЕ НА НСТС:**

**ЗА ПРАВИТЕЛСТВОТО:**

**Бисер Петков**, министър на труда и социалната политика и член на НСТС;

**Присъствали са и:**

**Марияна Николова**, началник на ПК на заместник министър-председателя по икономическата и демографската политика;

**Светлана Йорданова**, зам.-министър на здравеопазването;

**Кънчо Райчев**, директор на НЕЛК;

**Цветолюба Генкова**, началник на отдел, МЗ;

**Екатерина Кунева** експерт, МЗ;

**Красена Стоименова**, експерт, МТСП.

**ЗА СИНДИКАЛНИТЕ ОРГАНИЗАЦИИ:**

**Иван Кокалов**, вицепрезидент на КНСБ и член на НСТС;

**Димитър Манолов**, президент на КТ “Подкрепа“ и член на НСТС.

**Присъствали са и:**

**Асия Гонева**, представител на КНСБ;

**Ваня Григорова**, представител на КТ „Подкрепа“;

**Валери Апостолов**, представител на КТ „Подкрепа“;

**Владимир Топалов**, представител на КТ „Подкрепа“.

**ЗА РАБОТОДАТЕЛСКИТЕ ОРГАНИЗАЦИИ:**

**Васил Велев**, председател на УС на АИКБ и член на НСТС;

**Димитър Бранков**, зам.-председател на БСК и член на НСТС;

**Васил Тодоров,** главен секретар на БТППи член на НСТС;

**Румяна Георгиева**, представител на КРИБ и член на НСТС;

**Гълъбин Гълъбов,** зам.-председател на УС на ССИ и член на НСТС.

**Присъствали са и:**

**Петя Георева**, представител на АИКБ;

**Жасмина Саръиванова**, представител на БСК;

**Олга Чугунска**, представител на БТПП;

**Радка Йосифова**, представител на КРИБ;

**Виолина Накова**, представител на ССИ.

**СЕКРЕТАРИАТ НА НСТС:**

**Васка Шушнева**, секретар на НСТС;

**Маруся Савова**, сътрудник в Секретариата на НСТС.

|  |  |
| --- | --- |
| **ДНЕВЕН РЕД:**  **1. Проект на ПМС за изменение и допълнение на Правилника за устройството и организацията на работа на органите на медицинската експертиза и на регионалните картотеки на медицинските експертизи.**  Вносител: МЗ  **2. Проект на ПМС за изменение и допълнение на Наредбата за медицинската експертиза.**  Вносител: МЗ  **3. Проект на Закон за изменение на Кодекса за социално осигуряване, № 854-01-49, внесен на 13.06.2018г.**  Вносител: Светлана Ангелова и група народни представители  **4. Разни** | РЕШЕНИЯ:  НСТС се въздържа от единодушна подкрепа по проектите на ПМС за изменение и допълнение на Правилника за устройството и организацията на работа на органите на медицинската експертиза и на регионалните картотеки на медицинските експертизи и на Наредбата за медицинската експертиза.  В общо становище, АИКБ, БСК и БТПП, подкрепени от ССИ, се въздържат от подкрепа по предлаганите промени и изразяват опасения, че същите няма да отговорят на високите обществени очаквания за справедлива оценка, която да гарантира ограничаване на разхищенията и злоупотребите, и пренасочване на средства към хората с тежки увреждания, и интегрирането им на пазара на труда.  КРИБ изцяло подкрепя предложените проекти на нормативни актове, като счита че с приемането им ще се постигне значително по-добра степен на организация на процеса на извършване на медицинска експертиза и на оценка на степента на увреждане.  КНСБ, въз основа на получените отговори от вносителя в рамките на проведената дискусия, подкрепя предложените проекти на нормативни актове.  КТ „Подкрепа“ се въздържа от подкрепа по предложените промени и настоява предвиденият анализ на ефектите, след шестия месец от прилагането на Наредбата, да бъде направен по ясни критерии, като се посочи броя на спрените инвалидни пенсии и причините за това.  Работодателските и синдикалните организации декларират високи очаквания по отношение на подготвяната от МТСП нова методика за оценка на работоспособността.  Постъпили писмени становища от  АИКБ, БСК, БТПП, КНСБ и КТ „Подкрепа“.  Обсъждането на проекта на Закон за изменение на Кодекса за социално осигуряване се отлага поради отсъствие на вносителя. |

**ЗА ПРАВИТЕЛСТВОТО: ЗА К Н С Б:**

**ЗА КТ „ПОДКРЕПА“: ЗА А И К Б:**

**ЗА Б С К: ЗА Б Т П П:**

**ЗА КРИБ : ЗА ССИ:**